I 1960 hadde kommunen 140 innbyggere. I likhet med andre utkantkommuner på Færøyene, opplevde Húsar stor fraflytting i 1960- og 1970-årene. Nedgangen i innbyggertallet i perioden 1960–1995 tilsvarte 61 % av den samlede befolkningen for Húsars vedkommende. Flesteparten av kommunens sysselsatte innbyggere er tilknyttet primærnæringene, med fiske og husdyrhold som dominerende næringsveier.